CELEX: 32015D1345
Language: hu
Date: 2015-07-31 00:00:00
Title: A Bizottság (EU) 2015/1345 végrehajtási határozata (2015. július 31.) a gyermekruházaton található zsinórokra és húzózsinórokra, a mózeskosarakra és kosártartókra, a biztonsági rácsokra és az otthoni használatra tervezett pelenkázókra vonatkozó szabványoknak az Európai Unió Hivatalos Lapjában a 2001/95/EK európai parlamenti és tanácsi irányelv értelmében történő kihirdetéséről (EGT-vonatkozású szöveg)

4.8.2015   
            
            
               HU
            
            
               Az Európai Unió Hivatalos Lapja
            
            
               L 207/73
            
         A BIZOTTSÁG (EU) 2015/1345 VÉGREHAJTÁSI HATÁROZATA
   (2015. július 31.)
   a gyermekruházaton található zsinórokra és húzózsinórokra, a mózeskosarakra és kosártartókra, a biztonsági rácsokra és az otthoni használatra tervezett pelenkázókra vonatkozó szabványoknak az Európai Unió Hivatalos Lapjában a 2001/95/EK európai parlamenti és tanácsi irányelv értelmében történő kihirdetéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és tanácsi irányelvre (1) és különösen annak 4. cikke (2) bekezdésének első albekezdésére,
   mivel:
   
               (1)
            
            
               A 2001/95/EK irányelv 3. cikkének (1) bekezdése úgy rendelkezik, hogy a gyártók kizárólag biztonságos termékeket hozhatnak forgalomba.
            
         
               (2)
            
            
               A 2001/95/EK irányelv 3. cikke (2) bekezdésének második albekezdése értelmében egy terméket a vonatkozó nemzeti szabványok hatálya alá tartozó veszélyek és veszélykategóriák tekintetében biztonságosnak kell tekinteni, ha megfelel az olyan európai szabványokat átvevő önkéntesen alkalmazandó nemzeti szabványoknak, amelyekre történő hivatkozásokat a Bizottság az irányelv 4. cikkével összhangban az Európai Unió Hivatalos Lapjában kihirdetett.
            
         
               (3)
            
            
               A 2001/95/EK irányelv 4. cikkének (1) bekezdése értelmében az európai szabványokat az európai szabványügyi testületek állapítják meg a Bizottság megbízása alapján.
            
         
               (4)
            
            
               A 2001/95/EK irányelv 4. cikkének (2) bekezdése alapján a Bizottság kihirdeti az e szabványokra történő hivatkozásokat.
            
         
               (5)
            
            
               2000. november 27-én a Bizottság M/309 számon megbízást adott az Európai Szabványügyi Bizottságnak (a továbbiakban: CEN), hogy hozzon létre európai biztonsági szabványokat a fulladás, sérülések és beszorulások veszélyének elkerülése érdekében, amelyeket a gyermekruházatokon található zsinórok és húzózsinórok idézhetnek elő.
            
         
               (6)
            
            
               A CEN a Bizottság megbízásának eleget téve elfogadta az EN 14682:2014 „A gyermekruházat biztonsága. Zsinórok és húzózsinórok gyermekruházaton. Műszaki követelmények” szabványt, amely hatályon kívül helyezi az EN 14682:2007 szabványt. Az EN 14682:2014 szabvány megfelel az M/309 sz. megbízásnak és teljesíti a 2001/95/EK irányelv általános biztonsági előírását. A szabványra történő hivatkozást tehát közzé kell tenni az Európai Unió Hivatalos Lapjában, és az az EN 14682:2007 szabványra történő hivatkozás helyébe lép.
            
         
               (7)
            
            
               1997. december 16-án a Bizottság M/264 számon megbízást adott a CEN-nek és az Európai Elektrotechnikai Szabványügyi Bizottságnak (a továbbiakban: CENELEC) a csecsemő- és gyermekápolási cikkekkel kapcsolatos fogyasztói biztonságára vonatkozóan.
            
         
               (8)
            
            
               A CEN a Bizottság megbízásának eleget téve elfogadta az EN 1466:2014 „Termékek csecsemők és kisgyermekek részére. Mózeskosarak és kosártartók. Biztonsági követelmények és vizsgálati módszerek” szabványt, amely hatályon kívül helyezi az EN 1466:2004 szabványt. Az EN 1466:2014 szabvány megfelel az M/264 sz. megbízásnak és teljesíti a 2001/95/EK irányelv általános biztonsági előírását. A szabványra történő hivatkozást tehát közzé kell tenni az Európai Unió Hivatalos Lapjában, és az az N 1466:2004 szabványra történő hivatkozás helyébe lép.
            
         
               (9)
            
            
               Az M/264 sz. megbízásnak eleget téve a CEN elfogadta az EN 1930:2011, „Termékek kisgyermekek és csecsemők részére. Biztonsági rácsok. Biztonsági követelmények és vizsgálati módszerek” szabványt, valamint az EN 12221-1:2008+A1:2013 „Termékek csecsemők és kisgyermekek részére. Pelenkázók otthoni használatra. 1. rész: Biztonsági előírások” szabványt és az EN 12221-2:2008+A1:2013 „Termékek csecsemők és kisgyermekek részére. Pelenkázók otthoni használatra.. 2. rész: Vizsgálati módszerek” szabványt is.
            
         
               (10)
            
            
               Az EN 1930:2011, az EN 12221-1:2008+A1:2013 és az EN 12221-2:2008+A1:2013 szabvány eleget tesz az M/264. számú megbízásnak, és megfelel a 2001/95/EK irányelvben megállapított általános biztonsági előírásnak. E szabványok hivatkozásait ezért közzé kell tenni az Európai Unió Hivatalos Lapjában.
            
         
               (11)
            
            
               Az e határozatban előírt intézkedések összhangban vannak a 2001/95/EK irányelv által létrehozott bizottság véleményével,
            
         ELFOGADTA EZT A HATÁROZATOT:
   1. cikk
   Az alábbi szabványok hivatkozásait az Európai Unió Hivatalos Lapjának C sorozatában közzé kell tenni:
   
               a)
            
            
               EN 14682:2014 „A gyermekruházat biztonsága. Zsinórok és húzózsinórok a gyermekruházaton. Műszaki követelmények”;
            
         
               b)
            
            
               EN 1466:2014 „Termékek csecsemők és kisgyermekek részére. Mózeskosarak és kosártartók. Biztonsági követelmények és vizsgálati módszerek”;
            
         
               c)
            
            
               EN 1930:2011 „Termékek csecsemők és kisgyermekek részére. Biztonsági rácsok. Biztonsági követelmények és vizsgálati módszerek”;
            
         
               d)
            
            
               EN 12221-1:2008+A1:2013 „Termékek csecsemők és kisgyermekek részére. Pelenkázók otthoni használatra. 1. rész: Biztonsági előírások”
            
         
               e)
            
            
               EN 12221-2:2008+A1:2013 „Termékek kisgyermekek és csecsemők részére. Pelenkázók otthoni használatra. 2. rész: Vizsgálati módszerek”.
            
         2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2015. július 31-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 11., 2002.1.15., 4. o.